สื่อสารกับคนอื่น การนำ EQ มาปรับใช้
เมื่อพูดถึงความฉลาดทางอารมณ์ ความใจกว้างและอัธยาศัยดีมักเป็นของคู่กัน นิสัยใจแคบคือสิ่งที่บ่งบอกว่า EQ ต่ำ เมื่อใจของคุณเปิดรับผ่านความเข้าใจและการตกผลึกทางความคิดจากภายใน คุณก็จะรับมือกับความขัดแย้งได้อย่างสุขุมและมั่นใจมากขึ้น ทักษะการเข้าสังคมจะสูงขึ้นและโอกาสใหม่ ๆ ก็จะเข้ามาหาคุณ ในการฝึกตัวเองให้ใจกว้างและทำตัวให้เป็นมิตร คุณควร:  ฟังรายการโต้วาทีในทีวีหรือวิทยุบ่อย ๆ พิจารณาข้อโต้แย้งของทั้งสองฝ่าย และฝึกหารายละเอียดเล็ก ๆ น้อย ๆ สำคัญที่ซ่อนอยู่ เวลาเห็นใครแสดงออกทางอารมณ์ในสถานการณ์เดียวกันแตกต่างจากคุณ ลองคิดว่าเป็นเพราะอะไร และพยายามมองสถานการณ์จากมุมของเขา ความเห็นอกเห็นใจคือ การที่เรารับรู้ได้ว่าคนอื่นกำลังรู้สึกอย่างไรและร่วมแบ่งปันความรู้สึกนั้นด้วย การเป็นผู้ฟังที่ดีที่ใส่ใจสิ่งที่คนอื่นพูดอย่างแท้จริงจะช่วยให้คุณรู้ว่าคนอื่นรู้สึกอย่างไร และถ้าคุณสามารถใช้ความรู้สึกของคนอื่นมาช่วยสื่อสิ่งที่คุณต้องการหรือพัฒนาความสัมพันธ์ได้ นั่นหมายความว่า EQ ของคุณเพิ่มขึ้นแล้ว  คุณสามารถฝึกทักษะเห็นใจผู้อื่นได้โดยการสมมุติว่าตัวเองเป็นคนอื่น นึกดูว่าถ้าเกิดเหตุการณ์นี้ขึ้นกับคุณ คุณจะรู้สึกอย่างไร จินตนาการว่าคน ๆ นั้นเขาจะต้องเจอะเจออะไรมาบ้าง และการสนับสนุนหรือความห่วงใยแบบไหนที่จะช่วยบรรเทาความทุกข์นี้ได้ เวลาเห็นใครของขึ้น ลองถามตัวเองว่า “ถ้าเป็นฉัน ฉันจะแสดงออกอย่างไร” การตั้งใจฟังสิ่งที่คู่สนทนาพูดจะทำให้คุณแสดงออกถึงความเห็นอกเห็นใจได้มากขึ้น แทนที่จะเหม่อลอยขณะที่เขาพูด เปลี่ยนเป็นซักถามและสรุปเรื่องที่เขาเล่า เขาจะได้รู้ว่าคุณตั้งใจฟังเขาจริง ๆ พยายามอ่านความหมายและความรู้สึกที่ซ่อนอยู่ในบทสนทนา โดยสังเกตจากสีหน้าและท่าทาง เพราะบ่อยครั้งที่คนเราพูดอย่าง แต่พอเห็นสีหน้าก็รู้เลยว่ายังมีความจริงบางอย่างซ่อนอยู่ ฝึกสังเกตสีหน้าท่าทางและวิธีการสื่ออารมณ์ทางอ้อมของคนอื่น  ถ้าไม่แน่ใจว่าตัวเองตีความสีหน้าคนอื่นได้ถูกต้องหรือเปล่า ลองทำแบบทดสอบเพื่อดูว่าตัวเองยังต้องฝึกเพิ่มตรงไหนบ้าง  ระดับเสียงก็สื่อความหมายได้เช่นกัน เช่น เสียงสูงสื่อว่าคน ๆ นั้นกำลังเครียด ในการพัฒนา EQ นั้น แค่เข้าใจอารมณ์ของคนอื่นยังไม่พอ คุณต้องรู้ด้วยว่าคุณทำให้คนอื่นรู้สึกอย่างไร คุณจงใจทำให้คนอื่นตื่นตระหนก ร่าเริง หรือโกรธกันแน่ คนอื่นแสดงออกอย่างไรเมื่อเห็นคุณเดินเข้ามาในห้อง  ลองคิดดูว่าเหตุการณ์ไหนมักเกิดขึ้นซ้ำ ๆ ในบทสนทนา และคุณต้องเปลี่ยนอะไรบ้าง เช่น ถ้าคุณมักจะทะเลาะกับคนที่คุณรัก คุยกับแฟนสาวทีไรเธอก็ร้องไห้ทุกที หรือพอคุณเดินเข้าไปใกล้ใครเขาก็จะรีบหยุดคุยกัน ถ้าเป็นอย่างนี้คุณต้องเปลี่ยนทัศนคติในบางเรื่องบ้าง คนอื่นจะได้รู้สึกดีกับคุณมากขึ้น ถามเพื่อน ๆ ที่ไว้ใจได้หรือคนที่คุณรักว่าเขารู้สึกอย่างไรกับคุณ บางคำตอบอาจจะทำให้คุณไม่ชอบใจเท่าไหร่ แต่เชื่อเถอะว่ามันช่วยได้ การที่คุณบอกว่า “ไม่เป็นไร” ทั้ง ๆ ที่หน้าเหวี่ยงสุด ๆ คือการไม่ซื่อสัตย์ในการสื่อสาร ฝึกสื่อสารอารมณ์อย่างตรงไปตรงมาผ่านภาษากาย คนอื่นจะได้อ่านใจคุณออก ถ้าไม่พอใจก็บอกไปตรง ๆ ถ้าสนุกและมีความสุขก็บอกให้เขารับรู้ด้วย  การเป็น "ตัวของตัวเอง" จะทำให้คนอื่นรู้จักและไว้ใจคุณมากขึ้น เพราะเขารู้ว่าเนื้อแท้ของคุณเป็นอย่างไร แต่ต้องเข้าใจด้วยว่า คุณต้องควบคุมอารมณ์อยู่เสมอเพื่อไม่ให้อารมณ์ของคุณทำร้ายใคร แม้ความเฉลียวฉลาดจะเป็นสิ่งสำคัญในชีวิต แต่ก็ไม่จำเป็นเท่าความฉลาดทางอารมณ์ ความฉลาดทางอารมณ์นำไปสู่โอกาสในอาชีพการงานและความสัมพันธ์ที่ดี ความฉลาดทางอารมณ์ประกอบด้วยส่วนสำคัญหลัก 4 ส่วนที่จะทำให้คุณมีชีวิตที่สมดุล พิจารณาแต่ละส่วนให้ดีและดูว่ายังมีส่วนไหนที่คุณต้องปรับปรุงบ้าง จากนั้นค่อย ๆ ทำตามขั้นตอนเพื่อพัฒนาในแต่ละส่วนต่อไป:  การรู้จักตัวเอง :  ความสามารถในการรับรู้ว่าอารมณ์ของตัวเองคืออะไรและเข้าใจว่ามันมาจากไหน การรู้จักตัวเองคือการรู้จุดแข็งและข้อจำกัดของตัวเอง การจัดการตัวเอง : ความสามารถในการยับยั้งชั่งใจ สร้างสมดุลระหว่างความต้องการของตนเองและผู้อื่น มีความคิดริเริ่ม ไม่บุ่มบ่าม การจัดการตัวเองคือความสามารถในการรับมือกับความเปลี่ยนแปลงและมีความมุ่งมั่นตั้งใจจริง การรู้จักเข้าสังคม : ความสามารถในการรับรู้อารมณ์และสิ่งที่ผู้อื่นให้ความสำคัญ รวมถึงความสามารถในการสังเกตและรู้จักปรับตัวเข้ากับกฎเกณฑ์ทางสังคม การรู้จักเข้าสังคมคือความสามารถในการรับรู้ข้อกำหนดของแต่ละวัฒนธรรมกลุ่มหรือองค์กร การจัดการความสัมพันธ์ : ความสามารถในการเข้ากับผู้อื่น รับมือกับความขัดแย้ง สร้างแรงบันดาลใจ โน้มน้าวใจผู้คน และสื่อสารได้อย่างชัดเจน ความเครียดเป็นคำเรียกรวม ๆ ของอารมณ์ต่าง ๆ ที่ประดังประเดเข้ามาในเวลาเดียวกัน ทุกวันชีวิตคนเราต้องเผชิญกับสถานการณ์ที่ยากลำบากต่าง ๆ ตั้งแต่ความสัมพันธ์ขาดสะบั้นไปจนถึงตกงาน และในระหว่างนั้นก็จะเกิดความเครียดมหาศาลที่ทำให้เรื่องทั่วไปในชีวิตประจำวันดูเป็นเรื่องใหญ่โตเกินจริง เมื่อไหร่ก็ตามที่คุณเครียดมาก ๆ คุณจะควบคุมพฤติกรรมได้ยากขึ้น เพราะฉะนั้นการวางแผนคลายเครียดจึงช่วยพัฒนา EQ ในทุก ๆ ด้าน  หาว่าอะไรคือสาเหตุของความเครียด และอะไรช่วยคลายเครียดได้ เขียนว่ามีอะไรที่ช่วยคลายเครียดได้อย่างมีประสิทธิภาพบ้าง เช่น  ไปเที่ยวกับเพื่อน ๆ หรือเดินเล่นในป่า จากนั้นวางแผนคลายเครียดแล้วทำตามนั้น ถ้าไม่ไหวให้ขอความช่วยเหลือ ถ้าคุณรู้สึกว่าตัวเองไม่สามารถจัดการกับความเครียดเพียงลำพังได้อีกต่อไป ให้ขอความช่วยเหลือจากนักบำบัดหรือนักจิตวิทยาที่จะหาวิธีจัดการความเครียดให้กับคุณ (และในเวลาเดียวกันก็ช่วยคุณเพิ่ม EQ ด้วย) เวลาที่เราคิดบวก เราจะมองเห็นความสวยงามจากสิ่งรอบตัวในชีวิตประจำวันง่ายขึ้น และเราก็จะถ่ายโอนความรู้สึกนี้ให้กับคนอื่น ๆ ที่อยู่รอบตัวเราด้วย การคิดบวกทำให้สุขภาพจิตแข็งแรงและนำโอกาสดี ๆ เข้ามาในชีวิต เพราะใคร ๆ ก็อยากจะอยู่ใกล้คนที่มองโลกในแง่ดี การคิดบวกจะดึงผู้คนเข้ามาหาคุณ ยิ่งคุณรู้จักคนมากเท่าไหร่ โอกาสดี ๆ ก็จะวิ่งเข้ามาในชีวิตคุณมากเท่านั้น   การมองโลกในแง่ร้ายจะทำให้เรามองเห็นแต่ทางที่จะนำไปสู่ข้อผิดพลาดแทนที่จะสร้างพลังเข้มแข็งขึ้นมา คนที่มี EQ สูงจะรู้วิธีใช้ความสนุกสนานและอารมณ์ขันทำให้ตัวเองและคนอื่น ๆ รู้สึกปลอดภัยและมีความสุขขึ้น ใช้เสียงหัวเราะช่วยผ่านช่วงเวลาเลวร้ายไปให้ได้
ใจกว้างและอัธยาศัยดีเข้าไว้. เรียนรู้ที่จะเห็นใจคนอื่นมากขึ้น. อ่านภาษากาย. รู้ว่าคนอื่นรู้สึกอย่างไรกับคุณ. เรียนรู้ที่จะซื่อสัตย์กับอารมณ์ของตัวเอง. หาว่าตัวเองยังต้องปรับปรุงตรงไหน. ลดความเครียดด้วยการเพิ่ม EQ. ทำตัวสนุกสนานมากขึ้นเวลาอยู่บ้านและที่ทำงาน.
https://www.wikihow.com/Develop-Emotional-Intelligence https://www.wikihow.com/Develop-Emotional-Intelligence
Connecting With Other People Putting EQ to Practical Use